कोरोना चाचणी

सध्या देशात किती चाचण्या होत आहेत?

ऑगस्ट महिन्याच्या सुरुवातीला एक आठवड्याचा हिशोब पाहिला तर भारतात दरदिवशी 5 लाख चाचण्या घेतल्या जात आहेत. अवर वर्ल्ड इन डेटा नावाच्या वेबसाईटने यासंदर्भात माहिती दिली आहे. 

केंद्र सरकारतर्फे जारी करण्यात येणारे चाचण्यांचे आकडे थोडे अधिक आहेत. हा मोठा आकडा आहे परंतु याकडे भारताच्या प्रचंड लोकसंख्येच्या माध्यमातून पाहायला हवं. 

भारतात दरदिवशी एक लाखांमागे 36 चाचण्या होत आहेत. दक्षिण आफ्रिकेत हे प्रमाण 69, पाकिस्तानात 8, युकेत 192 असं आहे. 

पंतप्रधान मोदी यांनी दरदिवशी 10 लाख चाचण्या घेण्यात व्हाव्यात असं वाटतं. भारताची लोकसंख्या 130 कोटीपेक्षा जास्त आहे. 

भारतात टेस्ट किट कोणते वापरले जात आहेत?

कोरोनाविरुद्धच्या लढाईत टेस्टिंग अर्थात चाचण्या हा एक महत्त्वाचा टप्पा आहे. मात्र ज्या पद्धतीने चाचण्या होत आहेत ते जाणकारांसाठी चिंतेचा विषय आहे. 

संपूर्ण जगभर पीसीआर (पॉलीमेरास चेन रिअक्शन) टेस्ट सर्वमान्य आहे. यामध्ये जनुकीय गोष्टींना स्वॅब सँपलपासून विलग केलं जातं. 

प्रथिनं आणि चरबीला जनुकीय गोष्टींपासून विलग करण्याकरता रसायनांचा वापर केल... आणखी 4000 वर्णांसाठी लेख सुरू ठेवा:
ा जातो. सँपल्स मशीन अनॅलिसिस साठी ठेवलं जातं. 

चाचण्यांसाठी कोणते किट वापरले जातात?

याला टेस्टिंगचे गोल्ड स्टँडर्ड अर्थात सर्वोत्तम मानकं म्हणून मानलं जातं. भारतात याची किंमत खूप जास्त आहे आणि टेस्टिंग प्रोसेसला आठ तास लागतात. अंतिम निष्कर्ष हाती येण्यासाठी एक दिवस लागू शकतो. सँपल्स प्रयोगशाळेपर्यंत पोहोचायला किती वेळ लागतो यावरही ते अवलंबून आहे. 

टेस्टिंगची क्षमता वाढवण्यासाठी भारतीय अधिकाऱ्यांनी स्वस्त आणि झटपट निकाल देणाऱ्या प्रणालींचा वापर सुरू केला. याला रॅपिड एंटीजन टेस्ट म्हटलं जातं. जगभरात डायग्नोस्टिक किंवा रॅपिड टेस्ट म्हटलं जातं. 

ही टेस्ट प्रोटिनला ज्याला एंटीजन म्हटलं जातं त्याला वेगळं करते. या टेस्टचा निकाल 15 ते 20 मिनिटात मिळू शकतो. 

मात्र हे टेस्टिंग पूर्णत: विश्वसनीय नाही. काही प्रकरणात या टेस्टची अचूकता निम्म्याहूनही कमी आहे. व्हायरस हॉटस्पॉट्स आणि हेल्थकेअर सेटअपमध्ये या टेस्टचा वापर प्रामुख्याने होतो. 

तुम्हाला आता कोरोनाचा संसर्ग झाला आहे की नाही हे या टेस्टमधून कळतं. अँटीबॉडी टेस्टमध्ये तुम्हाला आधी कोरोनाचा संसर्ग झाला होता का हे कळू शकतं. दोन्ही टेस्टमध्ये फरक आहे. 

भारतीय वैद्यकीय संशोधन परिषदेने दक्षिण कोरिया, बेल्जियम आणि देशातच विकसित करण्यात आलेल्या तीन एंटीजन टेस्टला मंजुरी दिली आहे. 

टेस्ट किट

यापैकी एकाला भारतीय वैद्यकीय संशोधन परिषद आणि एम्सने पारखून घेतलं आहे. अचूक निर्णय देण्याची क्षमता 50 ते 84 टक्के आहे हे पडताळणीतून स्पष्ट झालं. 

पब्लिक हेल्थ फाऊंडेशन ऑफ इंडियाचे प्राध्यापक श्रीनाथ रेड्डी सांगतात एंटीजन टेस्टच्या माध्यमातून एकूण संख्येपैकी निम्म्याहून अधिक जणांना संसर्ग झाला आहे की नाही हे समजू शकत नाही. याची काही कारणं आहेत. स्वॉब सँपल नीट नसणं, व्यक्तीचं व्हायरल लोड, टेस्टिंग कीटचा दर्जा असे काही मुद्दे आहेत. 

भारतीय वैद्यकीय संशोधन परिषदेने यासंदर्भात नियमावली जारी केली होती. एंटीजन टेस्टचा निकाल निगेटिव्ह आला आणि लक्षणं दिसत आहेत तर त्या व्यक्तीची पीसीआर टेस्टही करायला हवी. जेणेकरून चुकीच्या निगेटिव्ह निकालाची शक्यता पडताळली जाईल. 

रॅपिड टेस्टची शिफारस जगभरात करण्यात येते का? 

विषाणूचा प्रादुर्भाव झाला आहे का हे तपासण्यासाठी एंटीजन्स टेस्टचा उपयोग होऊही शकतो आणि नाहीही. 

युकेत सर्वसाधारणपणे करण्यात येणाऱ्या रॅपिड टेस्टच्या चुकीच्या निकालाचं प्रमाण 20...